SELIC พุ่งต่อ 20% เดินเครื่องรุก ”เฮลท์แคร์-เวชภัณฑ์” หนุนรายได้-กำไรเพิ่ม
SELIC พุ่งต่อ 20% ราคาแตะ 3.70 บ. หลังบอร์ดไฟเขียวขายหุ้นเพิ่มทุน PP ให้ “วิฑูรย์ ว่องกุศลกิจ” ระดมทุนรุก ”เฮลท์แคร์-เวชภัณฑ์” รองรับการขยายธุรกิจในอนาคต คาดหนุนรายได้-กำไรในระยะยาว
SELIC พุ่งต่อ 20% ราคาแตะ 3.70 บ. เดินเครื่องรุก ”เฮลท์แคร์-เวชภัณฑ์” รองรับการขยายธุรกิจในอนาคต คาดหนุนรายได้-กำไรในระยะยาว
8 ส.ค. 2565

ผู้สื่อข่าวรายงานว่า วันนี้ (28 มิ.ย.65) ราคาหุ้น บริษัท ซีลิค คอร์พ จำกัด (มหาชน) หรือ SELIC ล่าสุด ณ เวลา 10:29 น. อยู่ที่ระดับ 3.74 บาท บวก 0.62 บาท หรือ 19.87% สูงสุดที่ 3.84 บาท ต่ำสุดที่ 3.36 บาท หรือ 470.01 ล้านบาท

ทั้งนี้ ราคาหุ้น SELIC ปรับตัวขึ้น 2 วันติด หลังที่ประชุมคณะกรรมการบริษัท SELIC เมื่อวันที่ 24 มิถุนายน 2565 มีมติอนุมัติการเพิ่มทุนจดทะเบียนของบริษัทจำนวน 44,643,000 บาท จากทุนจดทะเบียนเดิมจำนวน 250,998,516.00 บาท เป็นทุนจดทะเบียนจำนวน 295,641,516.00 บาท โดยออกหุ้นสามัญเพิ่มทุนจำนวน 89,286,000 หุ้น มูลค่าที่ตราไว้หุ้นละ 0.50 บาท
นอกจากนี้มีมติอนุมัติให้พิจารณาการจัดสรรหุ้นสามัญเพิ่มทุนของบริษัทจำนวนไม่เกิน 89,286,000 หุ้น มูลค่าที่ตราไว้หุ้นละ 0.50 บาท ซึ่งจัดสรรหุ้นสามัญเพิ่มทุนเพื่อเสนอขายให้แก่บุคคลในวงจำกัด (Private Placement) ซึ่งไม่เป็นบุคคลที่เกี่ยวโยงกันของบริษัทฯ (ผู้ลงทุน) โดยจัดสรรหุ้นเพิ่มทุนจำนวนไม่เกิน 89,286,000 หุ้น มูลค่าที่ตราไว้หุ้นละ 0.50 บาท ในราคาเสนอขาย 2.80 บาทต่อหุ้น คิดเป็นมูลค่ารวม 250,000,800 บาท ให้แก่ นายวิฑูรย์ ว่องกุศลกิจ
สำหรับวัตถุประสงค์ของการออกหุ้นสามัญเพิ่มทุน และแผนการใช้เงิน เนื่องด้วยบริษัทฯ มีเป้าหมายที่จะขยายการลงทุนในธุรกิจที่มีศักยภาพ โดยมีแผนการลงทุนในโครงการอุตสาหกรรมการผลิตและจำหน่ายผลิตภัณฑ์ Health care และเวชภัณฑ์ ซึ่งเป็นการต่อยอดธุรกิจในปัจจุบัน โดยบริษัทฯ มีแผนที่จะใช้เงินที่ได้รับจากการเพิ่มทุนในครั้งนี้ในการขยายธุรกิจดังกล่าวเป็นจำนวนประมาณไม่เกิน 600 ล้านบาท
โดยการเพิ่มทุนของบริษัทครั้งนี้ บริษัทจะได้รับเงินทุนที่จะนำไปใช้ลงทุนในโครงการใหม่ที่มีศักยภาพสูง รวมถึงรองรับการขยายธุรกิจของบริษัทในอนาคต ช่วยลดต้นทุนทางการเงินให้กับบริษัท อันจะก่อให้เกิดผลประโยชน์และกำไรต่อบริษัทตลอดจนช่วยสร้างมูลค่าเพิ่มให้แก่ผู้ถือหุ้นในระยะยาวนอกจากนี้การเพิ่มทุนในลักษณะแบบเฉพาะเจาะจง (Private Placement) จะช่วยลดภาระในการเพิ่มทุนให้กับผู้ถือหุ้นเดิมของบริษัท และยังสามารถดำเนินการได้ทันทีภายหลังได้รับอนุมัติจากผู้ถือหุ้นเดิมของบริษัท